《次韵伯寿兄中秋玩月》
宋代·喻良能

中秋自古月华好，何况浮云扫碧天。
不比寻常三五夕，须知潋滟十分圆。
画檐影转犹宜饮，银汉辉斜未忍眠。
却忆年时今夜里，独将醒眼对婵娟。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。